CELEX: 32014D0931
Language: lv
Date: 2014-12-16 00:00:00
Title: 2014/931/ES: Padomes Īstenošanas lēmums ( 2014. gada 16. decembris ), ar kuru pagarina piemērošanas termiņu Īstenošanas lēmumam 2012/181/ES, ar ko Rumānijai atļauj ieviest īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu

19.12.2014   
            
            
               LV
            
            
               Eiropas Savienības Oficiālais Vēstnesis
            
            
               L 365/145
            
         PADOMES ĪSTENOŠANAS LĒMUMS
   (2014. gada 16. decembris),
   ar kuru pagarina piemērošanas termiņu Īstenošanas lēmumam 2012/181/ES, ar ko Rumānijai atļauj ieviest īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu
   
      (2014/931/ES)
   
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Direktīvu 2006/112/EK (2006. gada 28. novembris) par kopējo pievienotās vērtības nodokļa sistēmu (1) un jo īpaši tās 395. panta 1. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Vēstulēs, kuras Komisijas Ģenerālsekretariātā reģistrētas 2014. gada 28. aprīlī un 22. augustā, Rumānija lūdza atļauju piemērot pasākumu, atkāpjoties no Direktīvas 2006/112/EK 287. panta 18. punkta, lai turpinātu atbrīvot no pievienotās vērtības nodokļa (PVN) tos nodokļa maksātājus, kuru gada apgrozījums nav lielāks par EUR 65 000 ekvivalentu valsts valūtā pēc valūtas maiņas kursa, kas bija spēkā dienā, kad Rumānija pievienojās Savienībai (“pasākums”). Ar pasākumu minētos nodokļa maksātājus arī turpmāk atbrīvotu no dažām vai visām tām saistībām attiecībā uz PVN, kuras minētas Direktīvas 2006/112/EK XI sadaļas 2.–6. nodaļā.
            
         
               (2)
            
            
               Saskaņā ar Direktīvas 2006/112/EK 395. panta 2. punkta otro daļu Komisija 2014. gada 1. septembra vēstulē informēja pārējās dalībvalstis par Rumānijas lūgumu. Komisija 2014. gada 3. septembra vēstulē paziņoja Rumānijai, ka tās rīcībā ir visa informācija, kas nepieciešama, lai izvērtētu lūgumu.
            
         
               (3)
            
            
               Saskaņā ar Direktīvas 2006/112/EK XII sadaļu dalībvalstīm jau ir pieejama īpaša shēma mazajiem uzņēmumiem. Saskaņā ar Direktīvas 2006/112/EK 287. panta 18. punktu Rumānija drīkst atbrīvot no PVN tos nodokļa maksātājus, kuru gada apgrozījums nav lielāks par EUR 35 000 ekvivalentu valsts valūtā pēc valūtas maiņas kursa, kas bija spēkā Rumānijas pievienošanās dienā.
            
         
               (4)
            
            
               Ar Padomes Īstenošanas lēmumu 2012/181/ES (2) Rumānijai tika atļauts atkāpes veidā līdz 2014. gada 31. decembrim atbrīvot no PVN tos nodokļa maksātājus, kuru gada apgrozījums nav lielāks par EUR 65 000 ekvivalentu valsts valūtā pēc valūtas maiņas kursa, kas bija spēkā Rumānijas pievienošanās dienā. Ņemot vērā to, ka šī augstākā robežvērtība ir samazinājusi PVN saistības mazajiem uzņēmumiem, tomēr šādi uzņēmumi joprojām var izvēlēties parasto PVN shēmu saskaņā ar Direktīvas 2006/112/EK 290. pantu, būtu jāatļauj Rumānijai pagarināt minēto pasākumu vēl vienu ierobežotu laikposmu.
            
         
               (5)
            
            
               Atbilstīgi Rumānijas sniegtajai informācijai, pasākumam būs vien nenozīmīga ietekme uz galapatēriņa posmā iekasētajiem PVN ieņēmumiem.
            
         
               (6)
            
            
               Atkāpe neietekmē Savienības pašu resursus, ko veido PVN,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma 2012/181/ES 2. panta otrajā daļā datumu “līdz 2014. gada 31. decembrim” aizstāj ar datumu “līdz 2017. gada 31. decembrim”.
   2. pants
   Šo lēmumu piemēro no 2015. gada 1. janvāra.
   3. pants
   Šis lēmums ir adresēts Rumānijai.
   
      Briselē, 2014. gada 16. decembrī
      
         
            Padomes vārdā –
         
         
            priekšsēdētājs
         
         S. GOZI
      
   
   
      (1)  OV L 347, 11.12.2006., 1. lpp.
   
   
      (2)  Padomes Īstenošanas lēmums 2012/181/ES (2012. gada 26. marts), ar ko Rumānijai atļauj ieviest īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 92, 30.3.2012., 26. lpp.).